Dakota quvuriga qarshi namoyishlar tingandek
Shimoliy Dakota shtati yangiliklarda kamdan-kam tilga olinadigan joy. Tinch, osuda, aholisi oz lekin maydoni keng bir hudud.
Norozilik namoyishlari sal tingandek, lekin qarshilik hamon kuchli, deydi faollar. Bu haftadagi chiqishlar to'polonga aylanib, vaziyatni o'nglash uchun 100 dan ortiq politsiya safarbar etilgan. Quvurni yotqizish ishlari esa davom etmoqda. Namoyishchilar egallab olgan hudud tozalanmoqda va 100 dan ortiq odam hibsga olingan. Ularning orasida keksa yoshli fuqarolar bor. Qarshilik ko'rsatayotganlarning aksariyati muammo tinch yo'l bilan hal etilishini istaydi. Fuqaro norozi, deydi ular, nega ish to'xtamayapti? Namoyishchilar birlashgan kuch emas. Bir tomon desa, ikkinchi tomon , deydi. Yana bir tomon esa , degan fikrda. Quvur o'tadigan yerlarda chorvachilik katta biznes. Fermerlar yerlari ularni chetlab o'tgan holda o'zgartirilayotganidan norozi. Hukumat esa hech kimning yeri tortib olinmayapti deya javob qiladi. Infrastruktura taraqqiyotining bir qismi bu, deydi rasmiylar. Qabilalar nazarida esa quvur ichimlik suvi ta'minotini buzadi va ularning muqaddas joylarini paypaslaydi. Mamlakat bo'ylab turli qabilalar Shimoliy Dakotadagi norozi ommaga hamdardlik bildirib, ularni olqishlamoqda. Prezident Barak Obamaga xat yozib, undan masalani tezlikda hal etishni so'rashmoqda. Kongressga ham shunday maktublar yuborilgan. Hukumat loyihani vaqtincha to'xtatishni buyurgan. Lekin quvurni qurayotgan kompaniya mahalliy sudlarga murojaat qilib, ishni davom ettirish uchun ruxsat qolgan. Shtatning adliya tizimi hukmiga ko'ra, hammasi joyida, deydi rasmiylar.